Diari Oficial de la Generalitat Valenciana


Sumari del DOGV 9945, del 26-09-2024 (2024/9374)

RESOLUCIÓ d'11 de setembre de 2024, de la directora general de Formació Professional, per la qual se sotmeten al tràmit de consulta pública els projectes de decret del Consell, pels quals es desenrotllen per a la Comunitat Valenciana els currículums dels cicles formatius de grau bàsic, mitjà i superior de totes les famílies professionals, segons el que es disposa en la Llei orgànica 3/2022, de 31 de març, d'ordenació i integració de la Formació Professional i el Reial decret 659/2023, de 18 de juliol, pel qual es desenrotlla l'ordenació del Sistema de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9945

Data del DOGV
:   26-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9374

CVE
:   UZZM-N-2825-4465

Data del document
:   11-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Els projectes de decret que se sotmeten a consulta pública, tenen per objecte desenrotllar per a la Comunitat Valenciana els currículums dels cicles formatius de grau bàsic, mitjà i de grau superior de totes les famílies professionals, segons el que es disposa en la Llei orgànica 3/2022, de 31 de març, d'ordenació i integració de la Formació Professional, i el Reial decret 659/2023, de 18 de juliol, pel qual es desplega l'ordenació del Sistema de Formació Professional, amb la finalitat d'adequar el seu contingut al que establixen els citats textos legals, així com en els reials decrets: [Reial decret 498/2024, de 21 de maig](https://www.boe.es/diario_boe/txt.php?id=UNS-R-2042-06226) , pel qual es modifiquen determinats reials decrets pels quals s'establixen títols de Formació Professional de grau bàsic i es fixen els seus ensenyaments mínims; [Reial decret 499/2024, de 21 de maig](https://www.boe.es/diario_boe/txt.php?id=DDX-G-0285-37239), pel qual es modifiquen determinats reials decrets pels quals s'establixen títols de Formació Professional de grau mitjà i es fixen els seus ensenyaments mínims, i [Reial decret 500/2024, de 21 de maig](https://www.boe.es/diario_boe/txt.php?id=HFA-E-9834-57661), pel qual es modifiquen determinats reials decrets pels quals s'establixen títols de Formació Professional de grau superior i es fixen els seus ensenyaments mínims.

L'article 133 de la Llei 39/2015, de l'1 d'octubre, del procediment administratiu comú de les administracions públiques, establix els tràmits de participació ciutadana necessaris en la tramitació de projectes normatius.

Els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, establixen que, amb caràcter previ a l'elaboració del projecte normatiu, s'obrirà el tràmit de consulta pública prèvia que es publicarà en el *Diari Oficial de la Generalitat Valenciana*, almenys un dia abans del seu inici, i el termini de consulta és de 10 dies naturals en cas d'urgència de la tramitació.

D'acord amb l'exposat, i amb el que s'establix en l'article 43.1.c de la Llei 5/1983, de 30 de desembre, del Consell, i en virtut de les atribucions que em conferix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023),

RESOLC

Sotmetre al tràmit de consulta pública els projectes de decret del Consell, pels quals  es desenrotllen per a la Comunitat Valenciana els currículums dels cicles formatius de grau bàsic, grau mitjà i de grau superior de totes les famílies professionals, segons el que es disposa en la Llei orgànica 3/2022, de 31 de març, d'ordenació i integració de la Formació Professional, i el Reial decret 659/2023, de 18 de juliol, pel qual es desenrotlla l'ordenació del Sistema de Formació Professional i la seua normativa de desenrotllament. Els currículums estan actualment arreplegats en <https://ceice.gva.es/web/formacion-profesional/oferta1>  i es concreta en les següents famílies professionals:

Activitats físiques i esportives

Administració i gestió

Agrària

Arts gràfiques

Arts i artesanies

Comerç i màrqueting

Edificació i obra civil

Electricitat i electrònica

Energia i aigua

Fabricació mecànica

Hostaleria i turisme

Imatge personal

Imatge i so

Indústries alimentàries

Indústries extractives

Informàtica i comunicacions

Instal·lació i manteniment

Fusta, moble i suro

Maritimopesquera

Química

Sanitat

Seguretat i medi ambient

Servicis socioculturals i a la comunitat

Tèxtil, confecció i pell

Transport i manteniment de vehicles

Vidre i ceràmica

El termini per a la presentació d'observacions serà de 10 dies, comptats a partir de l'endemà de la publicació d'este anunci en el *Diari Oficial de la Generalitat Valenciana*, de conformitat amb el que establixen la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius i el que es disposa en la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana.

Es podran realitzar les al·legacions, suggeriments o observacions efectuades per les persones o entitats que es consideren interessades en l'enllaç següent: <https://gvaparticipa.gva.es/legislation/processes>.

  

València, 11 de setembre de 2024

Marta Armendia Santos

Directora general de Formació Professional